Nicolae Ciucă

Nicolae Ciucă (s. 7. helmikuuta 1967) on romanialainen poliitikko ja upseeri.

Ciucă opiskeli sotatieteitä 1993-1995 Bukarestin kansallisessa puolustusyliopistossa, ja vuonna 2003 hän väitteli sotatieteen tohtoriksi.  Hän kohosi sotilasurallaan prikaatinkomentajaksi 2011 ja puolustusvoimien ylipäälliköksi 2019.

Parlamentti valitsi Ciucăn pääministeriksi marraskuussa 2021. Hänen hallituksensa koostuu Ciucăn omasta keskustaoikeistolaisesta PNL-puolueesta, sosiaalidemokraateista (PSD) ja unkarilaisvähemmistöä edustavasta UDMR-puolueesta.
Ciucă ehti toimia virkaatekevänä pääministerinä myös joulukuussa 2020.

Lähteet 

Romanian pääministerit
Puolustusministerit
Vuonna 1967 syntyneet
Elävät henkilöt